Subject: ინფორმაცია 2017 წლის მე-3 კვარტლის პირდაპირი უცხოური ინვესტიციებისშესახებ
From: "INFORM" <[email-masked]>
To: Giorgi Kvirikashvili; [email-masked]; kakha kala; Ilia Eloshvili; [email-masked]; [email-masked]; Sozar Subari; Mamuka Bakhtadze; Mikheil Janelidze; [email-masked]; Z Alavidze; Victor Dolidze; [email-masked]; David Sergeenko; Tariel Khechikashvili; ლევან დავითაშვილი; Levan Davitashvili; Kakhaber Kakhishvili; Gigla Agulashvili; Ketevan Tsikhelashvili; [email-masked]; [email-masked]; Nino Giorgobiani; Nikoloz Lachkepiani; Mako M; Khatuna Ivanishvili; Tedo Isakadze; [email-masked]; [email-masked]; Lasha Natsvlishvili; I
Date: Mon, 11 Dec 2017 03:07:36 -0800

ეკონომიკის სამინისტროს მიერ მომზადებულ ვრცელი ინფორმაცია 2017 წლის მე-3 კვარტლის პირდაპირი
უცხოური ინვესტიციების შესახებ იხილეთ თანდართულ დოკუმენტებში.

პირდაპირი უცხოური ინვესტიციები

2017 წლის
III კვარტალი

· 2017 წლის
მესამე
კვარტალში საქართველოში
განხორციელებული პირდაპირი
უცხოური ინვესტიციების
მოცულობა 17.6 %-ით (89.0 მლნ. აშშ. დოლარით)
გაიზარდა და
594.5 მლნ. აშშ
დოლარი შეადგინა.

·  მიმდინარე წლის
9 თვეში
განხორციელებულმა პირდაპირმა
უცხოურმა ინვესტიციებმა
კი ჯამურად
1,346.5 მლნ. აშშ
დოლარი შეადგინა,
რაც 2.9%-ით
(38.4 მლნ. აშშ. დოლარით)
აღემატება წინა
წლის შესაბამის
მაჩვენებელს.

·  მიმდინარე წლის მესამე კვარტალში მნიშვნელოვნად გაიზარდა
პირდაპირი უცხოური ინვესტიციების მოცულობა ეკონომიკის რეალურ სექტორში[1] (33.7%-ით, 62.2 მლნ.
აშშ. დოლარით), მათ შორის მშენებლობის სექტორში
ინვესტიციები გაიზარდა 85.6%-ით (53.6 მლნ. აშშ. დოლარი) და 116.2 მლნ. აშშ. დოლარი
შეადგინა,  ენერგეტიკის სექტორში 75.5%-ით (31.1 მლნ. აშშ დოლარით) და 72.3 მლნ. აშშ
დოლარი შეადგინა. ეკონომიკის რეალურ სექტორში ინვესტიციების ზრდა ხელს უწყობს ახალი
ტექნოლოგიების შემოტანას ქვეყანაში, ზრდის პროდუქტიულობის დონეს და პოზიტიურად აისახება
ექსპორტის და დასაქმების  მაჩვენებლებზე.

· ამასთან, მნიშვნელოვნად, 142.7%-ით (17.7 მლნ. აშშ დოლარით)
გაიზარდა ინვესტიციების მოცულობა სასტუმროების
და რესტორნების სექტორში და 30.1 მლნ. აშშ. დოლარი შეადგინა, ხოლო  საფინანსო სექტორში ინვესტიციები გაიზარდა 28.4%-ით
(15.8 მლნ. აშშ. დოლარით) და 71.5 მლნ. აშშ. დოლარი შეადგინა.

·  2017 წლის 9 თვეში ინვესტიციების შთამბეჭდავი ზრდა დაფიქსირდა
მშენებლობის (203.9%, 161.9 მლნ. აშშ.
დოლარი), სასტუმროების და რესტორნების
(287.2%, 56.0 მლნ. აშშ. დოლარი) და უძრავი
ქონების (69.1%, 47.8 მლნ. აშშ. დოლარი) სექტორებში.

· 2017 წლის მესამე კვარტალში ყველაზე მეტი პირდაპირი
უცხოური ინვესტიცია ტრანსპორტსა და კავშირგაბმულობაში
განხორციელდა და 177.8 მლნ. აშშ დოლარი შეადგინა, რაც მთლიანი პირდაპირი უცხოური ინვესტიციების
29.9%-ია. მეორე ადგილზე იმყოფება მშენებლობის
116.2 მლნ. აშშ დოლარით (19.5%) , ხოლო მესამეზე ენერგეტიკის სექტორები 72.3 მლნ. აშშ დოლარით (12.2%).

·  აღსანიშნავია,
რომ  2017 წლის III კვარტალში 10.9%-ით
(82.2 მლნ. აშშ. დოლარით)  გაიზარდა რეინვესტირების
მოცულობა და მისმა წილმა პირდაპირ უცხოურ ინვესტიციებში 39.7% შეადგინა. ხოლო,
2017 წლის 9 თვეში რეინვესტირების მოცულობა ჯამურად 85.5%-ით, 272.7 მლნ აშშ დოლარით
გაიზარდა და მისმა წილმა 9 თვის პირდაპირ უცხოურ ინვესტიციებში 43.9% შეადგინა. რეინვესტირების
მოცულობის ზრდა ნათლად მიანიშნებს ინვესტორთა ნდობის ზრდასა და პოზიტიურ მოლოდინებზე
ქვეყნის ბიზნეს გარემოს მიმართ.

· რეინვესტირების
და ეკონომიკის რეალურ სექტორში ინვესტიციების ზრდა მიანიშნებს პირდაპირი უცხოური ინვესტიციების
ხარისხობრივ გაუმჯობესებაზე, რაც სამომავლოდ
ეკონომიკურ ზრდაზე  პირდაპირი უცხოური
ინვესტიციების კიდევ უფრო პოზიტიურ გავლენას განაპირობებს.

· ქვეყნების მიხედვით კი ყველაზე
დიდი მოცულობის ინვესტიცია აზერბაიჯანიდან
განხორციელდა (25.9% - 154.1 მლნ აშშ დოლარი), შემდეგ მოდის თურქეთი (23.3% -138.6 მლნ აშშ დოლარი) და გაერთიანებული სამეფო (10.7% - 63.4 მლნ აშშ დოლარი).

·  საქართველოს
მთავრობა აქტიურად მუშაობს საინვესტიციო და ბიზნეს გარემოს კიდევ უფრო გაუმჯობესების
და კერძო სექტორის კონკურენტუნარიანობის ზრდის მიმართულებით.  საქართველოში მიმდინარე ეკონომიკური რეფორმები,
მათ შორის საგადასახადო და მცირე და საშუალო ბიზნესის ხელშემწყობი რეფორმები, ევროპასთან
უვიზო მიმოსვლისა და თავისუფალი ვაჭრობის შეთანხმებასთან ერთად ხელს უწყობს ჩვენი ქვეყნის
საინვესტიციო მიმზიდველობის ზრდას.

[1] რეალური
სექტორი აერთიანებს სოფლის მეურნეობის, სამთო-მოპოვებითი მრეწველობის, დამამუშავებელი მრეწველობის,
ენერგეტიკის და მშენებლობის სექტორებს.